Justitia – Pietas – Fides
(Latyns vir: "Geregtigheid - Vrede - Trou")
(Nederlands vir: "God sy met ons Suriname")
• Konstituerende land
• van Nederland
163 821 km2 (92ste)
63 251 myl2
566 846 (167ste)
2,9 / km2 (231ste)
7,6 / myl2
0,680 (104de) – medium
52,9 – hoog
Suriname (Republiek Suriname) is 'n Suid-Amerikaanse republiek, geleë aan die noordooskus van die vasteland en grens in die ooste aan Frans-Guyana, in die weste aan (voormalige Britse) Guyana, in die suide aan Brasilië en in die noorde aan die Atlantiese Oseaan. Suriname is die kleinste onafhanklike staat in Suid-Amerika. Die land het, net soos Suid-Afrika, bande met Nederland wat van die koloniale geskiedenis dateer, hoewel Suriname tot baie later 'n Nederlandse kolonie gebly het, en het beduidende bevolkingsgroepe van Indiese en Maleise (Javaanse) afkoms. Die Nederlandse sokkerster Ruud Gullit is van Surinaamse afkoms.
Suriname het grensgeskille met Guyana sowel as met Frans-Guyana. Die land is 163 265 km2 groot en het 'n kuslyn van 386 km.
2 Topografie en geologie
3.3 Samestelling van die bevolking
5 Natuur en klimaat
10 Owerheid en politiek
15 Internasionale konflikte
17 Sien ook
Aan die einde van die Tweede Engelse Oorlog in 1667 is daar, in die Verdrag van Breda, vasgelê dat die Nederlandse kolonie Nieuw Nederland (die huidige New York) geruil sou word met die destydse Britse Guyana, 'n gebied wat ooreenstem met die huidige Suriname en Guyana. Die gebied het toe die sogenaamde Nederlands Guyana geword. Nederlands Guyana is in 1815 nog eens verdeeld in Suriname, wat in Nederlandse besit gebly het, en die huidige Guyana, wat 'n Britse kolonie geword het. In 1954 het Suriname semi-outonome status binne Koninkryksverband gekry. Op 25 November 1975 het Suriname onafhanklikheid verkry. Goewerneur Ferrier, premier Den Uyl en Koningin Juliana het die verdrag onderteken. Sedertdien is die amptelike benaming Republiek Suriname. 'n Militêre diktatuur, onder leiding van Dési Bouterse, het die land in die 1980's regeer, totdat demokrasie in 1988 hervestig is.
Topografie en geologie[wysig | wysig bron]
Kaart van Suriname (CIA). (Weergawe sonder die betwiste gebiede.)
Die hoofstad van Suriname is Paramaribo. Nickerie, ten weste van Paramaribo, en Albina, wat aan die oostelike grensrivier (die Marowijne) geleë is, is aantreklike dorpe, hoewel Albina tydens die binnelandse oorlog so te sê geheel en al verwoes is en die opbou baie moeisaam verloop. Belangrike riviere is die Surinamerivier, die Coppename, die Tapanahoni, die Sipaliwini en die Corantyn, wat die grens met Guyana vorm. Alle riviere loop van die suid na noord. In die suidelike helfte van die land lê twee omvangryke bergreekse, die Oranjegebergte (Wilhelminagebergte) en die Eilerts de Haan-gebergte (vernoem na 'n Nederlandse ontdekkingsreisiger uit die 19de eeu). Die hoogste piek is die Julianatop (1230 meter). Die middelste gedeelte van Suriname bestaan uit 'n laag, glooiend bosland, wat deur houtkap hier en daar dreig om in savanne te verander. Die noordelike strook van 26 tot 100 km breed is moerasgebied.
Suriname is verdeel in 10 distrikte: Paramaribo, Nickerie, Coronie, Saramacca, Wanica, Commewijne, Marowijne, Brokopondo, Para en Sipaliwini. Die dunsbevolkte gebied is Coronie. In die eweneens dun-bevolkte gebied Para woon veral Javane en Kreole. Die meeste van die c. 434 000 (Julie 2001) inwoners woon in die noorde van die land, in die distrikte Paramaribo, Suriname (a) en Nickerie.
Surinamers in Nederland[wysig | wysig bron]
Ongeveer 350 000 Surinamers woon in Nederland, waarvan die meeste na di